Налшык щызэIущIащ КъБР-м и Iэтащхьэ КIуэкIуэ Юрийрэ УФ-м Кавказ Ищхъэрэм и IуэхухэмкIэ и министрым и япэ къуэдзэ Байсултанов Одесрэ
Къэбэрдей-Балъкъэрым и Iэтащхьэ КIуэкIуэ Ю.А., Урысей Федерацэм Кавказ Ищхъэрэм и IуэхухэмкIэ и министрым и япэ къуэдзэ Байсултанов О. Хь. сымэ Налшык щызэIущIащ.
ЗэIущIэм и гугъу щащIащ «Кавказ Ищхъэрэ федеральнэ щIыналъэм 2025 гъэ пщIондэ зэрызиужьынур» къэрал программэм хыхьэ къэрал проект нэхъыщхьэхэр гъэзэщIэным теухуа Iуэхухэм. Абыхэм ящыщ зыр пыщIащ Кавказым и Минерал псы хущхъуэхэр щIыналъэм и медицинэ кластерыщIэм, Къэбэрдей-Балъкъэрым реабилитационнэ центр къыщызэгъэпэщыныр зыхыхьэм.
«Кавказым инвестицэхэр къыхэлъхьэ» бизнес-сессием, Къэбэрдей-Балъкъэр Республикэм мы гъэм бадзэуэгъуэм и 19-м щызэхэтынум, зыхуэгъэхьэзырынымрэ егъэкIуэкIынымрэ пыщIа Iуэхухэми тепсэлъыхьащ. КIуэкIуэ Юрийрэ Байсултанов Одесрэ къыхагъэщащ а форумыр сыткIи зыхуей хуэзэу къызэгъэпэщауэ, бизнесымрэ властымрэ купщIафIэу зэдэлажьэу зэрекIуэкIынум шэч къызэрытрамыхьэр.
КъБР-м и Iэтащхьэмрэ Правительствэмрэ я пресс-IуэхущIапIэмрэ УФ-м Кавказ
Ищхъэрэм и IуэхухэмкIэ и министерствэм и пресс-IуэхущIапIэмрэ.
